b'\n_START_ARTICLE_\nSaxon\n_START_SECTION_\nZgodovina\n_START_PARAGRAPH_\nSkupina je nastala leta 1977, prvi ve\xc4\x8dji album z naslovom Wheels of Steel pa so izdali \xc5\xbee leta 1980. Poleg tega albuma je iz\xc5\xa1lo takrat tudi ve\xc4\x8d njihovih singlov. Imeli so tudi turnejo z Ozzyjem Osbournom po Evropi, kar je \xc5\xa1e pove\xc4\x8dalo njihovo prepoznavnost. Leta 1982 so izdali album The Eagle Has Landed, ki je vseboval pesmi posnete med turnejo. V Ameriki so imeli turnejo med drugim tudi z Metallico, v Los Angelesu pa so razprodali ve\xc4\x8d koncertov. Leta 1983 so z izidom albuma Power & the Glory postali vodilna skupina NWOBHM, skupaj z Iron Maiden in Judas Priest. V Los Angelesu so samo v prvem tednu prodali 15 tiso\xc4\x8d izvodov. Leta 1984 so svoj uspeh ponovili z albumom Crusader. Leta 1985 so za zalo\xc5\xbebo dobili EMI, kar pa ni prineslo uspeha, saj so postali bolj komercialni. Takrat so celo izgubili basista in so v studiu snemali brez basa. Pozneje so na\xc5\xa1li zamenjavo za novo turnejo, zapustili pa so tudi EMI in se pridru\xc5\xbeili Virgin Records. Z njimi so do leta 2000 posneli pet studijskih albumov.'